Fotografía do mosteiro *Mater Ecclesiae* (Cidade do Vaticano)
**O mosteiro Mater Ecclesiae** (en latín, *Nai da Igrexa*) é un convento de monxas da Cidade do Vaticano no que viviu o papa emérito Bieito XVI entre 2013 e 2022.

Edificio
--------

Localízase nos Xardíns do Vaticano nas proximidades do sede da Radio Vaticana e da fonte do *Aquilone*. O mosteiro ten forma de paralelepípedo e conta con dúas ás: na leste, de tres andares e soto, están os espazos comúns e as doce celas para as residentes, e a oeste, de dous pisos, onde está a capela. Ademais, ao seu carón, hai unha leira que se cultiva seguindo criterios da agricultura ecolóxica.

A parte máis antiga do recinto, a construída a principios do século XX, é a á leste, chamada *Casetta Giardini,* ideada para o Corpo de Xendarmaría, foi logo morada dos directores da Radio Vaticana e despois sede de diferentes dependencias administrativas. Este edificio acondicionouse entre 1992 e 1994 para albergar á comunidade monástica e sendo, nese momento, ampliado coa construción da ala da capela.

Historia
--------

O mosteiro foi fundado por iniciativa de Xoán Paulo II para contar dentro do Vaticano cun grupo de monxas que orase pola Igrexa e o papa. Segundo os estatutos do mosteiro, a orde relixiosa que o ocupe debe trocar cada cinco anos, lapso logo reducido a tres. Deste xeito alternáronse as seguintes:

1994-1999: Orde de Santa Clara (clarisas)

1999-2004: Orde das Carmelitas Descalzas

2004-2009: Orde de San Bieito (bieitas)

2009-2012: Orde da Visitación (salesas)

En 2012 a comunidade de salesas deixou o edificio e acometéronse obras de restauración. Cando en 2013, o papa Bieito XVI anunciou a súa abdicación, o mosteiro foi preparado para acoller a súa morada. Dende entón, reside aló canda o seu secretario privado Georg Ganswein e catro leigas consagradas da comunidade *Memores Domini* (ligadas ao movemento Comuñón e Liberación) que axudan cos labores domésticos. Ademais, o seu irmán, Georg Ratzinger, tiña un cuarto para cando o visitaba.

Durante o seu retiro, Bieito XVI mantivo unha rutina diaria que consistía na misa conventual durante a mañá e o estudo na biblioteca. Ademais, tamén recibiu visitas do papa Francisco e concedeu algunhas audiencias públicas. Bieito XVI faleceu no mosteiro Mater Ecclesiae ás 9.34 horas do 31 de decembro de 2022.

Notas
-----

1. ↑  Giacometti, Veronica. "Raccontando la Città del Vaticano. Il Monastero Mater Ecclesiae, la casa di Benedetto XVI". *www.acistampa.com*. Consultado o 2022-12-30.
2. 1 2  "Un monasterio en el Vaticano". *Alfa y Omega* (en castelán). 2013-04-30. Consultado o 2022-12-30.
3. ↑  "2 maggio 2013 Benedetto XVI si stabilisce nel Monastero Mater Ecclesiae". *www.ilmessaggero.it* (en italiano). 2018-05-01. Consultado o 2022-12-30.
4. ↑  Rusconi, Giuseppe (2013-05-03). "Benedetto XVI al Mater Ecclesiae. Due Papi in Vaticano". *ZENIT* (en italiano). Consultado o 2022-12-30.
5. ↑  El Papa Francisco recibe a Benedicto XVI en su regreso al Vaticano Arquivado 04 de marzo de 2016 en Wayback Machine. Informador.
6. ↑  "En visite chez Benoît XVI au monastère 'Mater Ecclesiae'". *cath.ch*.
7. ↑  "El Papa y los nuevos cardenales visitan a Benedicto XVI - Vatican News". *www.vaticannews.va* (en castelán). 2022-08-27. Consultado o 2022-12-31.
8. ↑  "Una birra per Benedetto XVI. Ecco come lui stesso parlava del suo compleanno, «amicizia» con Cristo". *Tempi* (en italiano). 2015-04-16. Consultado o 2022-12-31.
9. ↑  "Morre Bento XVI, "humilde trabalhador na vinha do Senhor" - Vatican News". *www.vaticannews.va* (en portugués). 2022-12-31. Consultado o 2022-12-31.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Mosteiro Mater Ecclesiae Modificar a ligazón no Wikidata*** |

### Outros artigos

* Bieito XVI, papa

* Cidade do Vaticano

|  |  |
| --- | --- |
| Control de autoridades | 
* Wd: Q4540172
* Google Maps: 7556112474591564485

 |